Skutina (artileria fuortaro)

Artileria fuortaro Skutina estas armea fuortaro, konstruita sur teritorio de hodiaŭa distrikto Rychnov nad Kněžnou en Regiono Hradec Králové konstruata enkadre de sistemo de ĉeĥoslovakaj antaŭmilitaj fortikaĵoj por defendi Ĉeĥoslovakion kontraŭ Nazia Germanio. Ĝi apartenis inter spinajn konstruaĵojn de ĉeĥoslovakaj fortikaĵoj sur la norda limo de Ĉeĥoslovakio. Konstruado de la fuortaro estis proponita en spacon de nivellinio 736 Skutina inter Sedloňov kaj Nový Hrádek en Orlica montaro. Grandeco de garnizono estis planata por 679 soldatoj. La konstruado de fuortaro estis komisiita al konstrua firmao Dr. Ing. Karel Skorkovský, civilní inženýr stavební a stavitel, akciová společnost kaj la 14-an de decembro 1937 estis komencita la konstruado. Komisia sumo faris 31 843 990,40 Kč.

 Konstrua aspekto de la fuortaro 
Fuortaro Skutina prezentas lernolibran ekzemplon de fuortaro de "franca" tipo, kiam la frunton de la fuortaro kreas infanteriaj fuortoj enŝovitaj en linion de memstaraj objektoj – temas pri du infanteriaj fuortoj N-Sk-S 48 U stodol kaj N-Sk-S 49 Pod lesem, en distanco 300 m unu de la alia, kiuj ligas pafbaraĵon kreita de memstaraj infanteriaj fuortoj N-S 47 Jaroslav sur la dekstra alo kaj N-S 53 U chalupy sur la maldekstra alo. Proksime de pinta nivellinio estis lokigita artileria turniĝonta turo N-Sk-S 50 Na kótě, kiu de tie havis bonan elpafon en ĉiuj direktoj. La ceteraj objektoj poste devis troviĝi en kaŝita situo sur deklivo forturnita de malamiko: minĵetila turo N-Sk-S 51 Na mezi, artileria fuorto N-Sk-S 52 Bažina kaj plej malproksime en enlando sub nivellinio 712 Čihadlo lokigita enireja objekto N-Sk-S 52a V lese. La minĵetila turo (N-S 51 Na mezi) ne estis komisiita samtempe kun la fuortaro, tiu devis aldone plenigita, sed sur ĝia supozata loko estis establita ŝakto en la subterejon. Per la nombro de objektoj la fuortaro enviciĝas inter meze grandajn, sed per la vasteco de la subterejo ĝi apartenas inter la plej grandajn – ĝia ĉefa galerio devis havi longecon 1350 m.

 Tasko de la fuortaro 
La fuortaraj armiloj devis maldekstren subteni la linion de infanteriaj fuortoj ĝis Náchod kaj bari la supozatan alvenan direkton de la malamiko Nový Hrádek – Dobruška (Nové Město nad Metují), kovri per pafado spacon Česká Čermná – Borová kaj de oriento kovri la artilerian fuortaron Dobrošov. La pafadventumilo de la artileria fuorto devis rekovriĝi kun la pafadventumlo de fuorto N-S 76 Amerika el la maldekstre situanta Dobrošov kaj dum uzo de maksimuma pafdistanco  ĝi povis parte kovri ĉe valon de rivero Metuje en Běloves ĝis objekto N-S 86. La pafado de la artileria turniĝnta turo povis subteni pafadon kaj defendon de la linio kaj kunlabori kun la turniĝonta turo el Hanička dekstre. Ĝi povus ankaŭ agadi en antaŭkampon direkte al Lewin Klodzki kaj Duszniki-Zdrój.

 Historio 
La komisiigo pri konstruado de kvin objektoj kun la subterejo fare de Ministerio de nacia defendo venis la 16-an de novembro 1937, oni komencis la laborojn jam je du tagoj pli poste. La limdato por fini la tutann konstruadon estis difinitapor du jaroj.

Kiel ĉe ĉiuj fuortaroj devis esti konstruitaj kiel unuaj la infanteriaj fuortoj, kiuj devisa fermi la linion de fortikaĵoj. En julio de 1938 estis betonigita kiel la unua la infanteria fuorto N-Sk-S 48 kaj je unu monato pli poste ankaŭ la dua N-Sk-S 49. Ambaŭ fuortoj ĝis hodiaŭ staras en elfosaĵoj, ili ne estis surveturigitaj, estis eĉ ne enigitaj kloŝoj. Ĝis hodiaŭ eblas en la ĉirkaŭaĵo de tiuj ĉi fuortoj trovi markojn de labordomoj, minejtruoj kaj simile. El la fuortaro estas betonigitaj sole du menciitaj infanteriaj fuortoj kaj la resto de la fuortaro inkluzive de la subterejo restis en septembro de 1938 en diversa stato de laboroj. Laboroj en la restantaj objektoj estis ja komencitaj, sed temis sole pri profundigado de ŝaktoj kaj pri elfosaĵaj laboroj. La subterejo de la fuortaro estis hakita nur el 70 % kaj la koridoroj tial ne ligas reciproke. Plej proksime al finigo havis la kordoro inter la fuortoj N-Sk-S 48 kaj N-Sk-S 49, kie al kunigo mankas sole de 8 m. La laboroj en la fuortaro estis definitive haltigitaj la 30.an de septembro 1938.

Ĉar tra tiuj ĉi lokoj kondukis ekde la jaro 1939 protektorata limo, ĉiuj objektoj de malpezaj fortikaĵoj situantaj sur la teritorio de Protektorato Bohemio kaj Moravio forpafitaj, por ke ili ne povu esti uzitaj okaze de ribelo kontraŭ germana okupacia armeo.

 Nuntempo 
La infanteria fuorto N-Sk-S 48 U stodol estas nuntempe publike alirebla, nome inkluzive de 36 m profunda ŝakto kaj malgranda nefinita subterejo de la fuortaro (betonigitaj estis sole 9 m de longeco de la koridoro de la ŝtupareja ŝakto, plu daŭrigas sole hakita koridoro). Interne de la fuorto troviĝas muzeo kun laŭtempaj armiloj kaj ekipaĵaro.

En ĉirkaŭaĵo de fuorto N-Sk-S 48 estas videblaj montroj de diversaj tipoj de kontraŭtankaj kaj kontraŭinfanteriaj obstakloj. La konsisto de la vizitvojo estas ankaŭ proksima objekto de malpeza fortikaĵo modelo 37, tipo A-180 Z.

En la jaro 2018 oni komencis prepari trahakon de la subtera koridoro inter ambaŭ infanteriaj fuortoj, kiu ebligus kunigi ilin per vizitvojo.

Rilataj artikoloj
 Pionirara grupa komandantejo V Náchod

Ligiloj
Referencoj

 Literaturo 
 Stehlík, Eduard: Lexikon tvrzí československého opevnění z let 1935-38. Praha: FORTprint, 1992, s. 54-55.

 Eksteraj ligiloj 

 Oficialaj paĝoj de fuortaro Skutina
 Fuortaro Skutina
 Fuortaro Skutina, objekto N-SK-S 52, ŝakto por artileria fuorto, nuntempe inundigita, vidata per okuloj de subakvigisto

Kategorio:Muzeoj en distrikto Rychnov nad Kněžnou
Kategorio:Artileriaj fuortaroj de ĉeĥoslovakaj fortikaĵoj
Kategorio:Muzeoj de ĉeĥoslovakaj fortikaĵoj
Kategorio:Konstruaĵoj en Orlica montaro
Kategorio:Sněžné (distrikto Rychnov nad Kněžnou)
Kategorio:Sedloňov
Kategorio:Olešnice v Orlických horách
Kategorio:Konstruaĵoj en distrikto Rychnov nad Kněžnou
Kategorio:Subĉielaj muzeoj en Ĉeĥio
Kategorio:PGK V Náchod